Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA tarkensi, ettei se ole asettanut Israelille aikarajaa puolustussodalle -
mutta pyrkii auttamaan Israelia siirtymään seuraavaan vaiheeseen.
Israel aikoo käyttää kaikki ei- sotilaalliset keinot ennen voimakeinoja
ajaakseen Hizbollahin Litanin pohjoispuolelle Libanonissa.
USA ilmoitti käynnistäneensä operaatio Prosperity Guardianin -
turvatakseen merenkulun iskuilta Punaisellamerellä.
USA ei sanele -
Israelin puolustussodan kestoa Hamasia vastaan Gazassa, -
mutta USA konsultoi Israelia siirtymässä -
kovan intensiteetin sodasta kevyemmän intensiteetin vaiheeseen.
USA:n puolustusministeri Lloyd Austin saapui eilen Israeliin -
USA:n pääesikunnan puheenjohtajan kanssa -
ja tapasi mm. pääministeri Netanjahun, puolustusministeri Gallantin -
ja IDF:n esikuntapäällikön, kenraaliluutnantti Herzi Halevin.
He keskustelivat monista asioista, kuten Gazan sodasta, -
Iranin ohjaamista iskuista jemeniläisen Ansar-Allahin kautta -
Punaisenmeren merenkulkua vastaan -
ja Iranin Libanonin-kätyrin, Hizbollahin, iskuista Israelia vastaan.
Käymme sivistyksen sotaa raakalaismaisuutta vastaan.
Kun keskustelimme, kerroin jälleen Israelin sitoutuneen -
saamaan täydellisen voiton Hamasista.
Mielestämme tämä ei ole meidän sotamme -
vaan monin tavoin teidän sotanne, -
koska te johdatte maailman sivistyksen voimia.
Tämä on sota Iranin terrorin akselia vastaan, -
joka uhkaa sulkea Bab el Mandebin salmen merenkulun.
Tämä uhkaa koko maailman merenkulun vapautta.
Arvostan sitä, että tartutte toimeen avataksenne salmen.
Se ei mielestäni ole vain oma etumme vaan koko sivistyneen yhteisön etu.
Tahdon kiittää johdonmukaisesta tuestanne -
ja pidän tervetulleena tilaisuutta keskustella -
muista keinoista palvella yhteisiä intressejämme.
USA:n sitoumus Israeliin on horjumaton -
eikä yhdenkään yksilön, ryhmän tai valtion pidä koetella sitä.
Johdamme Punaisellamerellä monikansallista meri-iskuryhmää -
pitääksemme yllä merenkulun vapautta.
Iranin tuen huthien iskuille pitää loppua.
Toimitamme jatkossakin Israelille tarvikkeita maanne puolustamiseen, -
myös kriittisiä sotatarvikkeita, taktisia välineitä -
ja ilmatorjuntajärjestelmiä. Tuemme Israelia panttivankien vapauttamisessa
Puolustusministeriössä Tel Avivissa pidetyn eri kokouksen jälkeen -
puolustusministerit Austin ja Gallant pitivät lehdistötilaisuuden.
Kumpikin korosti, että vaikka IDF jatkaa taistelua Hamasia vastaan, -
kunnes sen sotilaalliset ja hallinnolliset kyvyt on tuhottu, -
Israel siirtyy lähitulevaisuudessa USA:n kanssa neuvotellen -
sodan seuraavaan vaiheeseen.
Kyseessä on Israelin operaatio, enkä minä sanele aikarajoja enkä ehtoja.
Tukemme Israelin itsepuolustus- oikeudelle on raudanluja, -
kuten olen sanonut ennenkin. Se ei muutu.
On kriittisen tärkeää, -
ettei Hamas voi jatkossa uhata enää Israelia Gazasta -
eikä edes uhata enää Gazaa.
Se on meidän kaikkien yhteinen intressi. Kaikkien.
Niinpä kävimme tänään hyviä keskusteluja kampanjan tilasta, -
tavoitteista ja päämääristä sekä siitä, -
miten siviilivahinkoja vähennetään taistelukentällä.
Meillä on myös hyviä ajatuksia siitä, -
miten kovan intensiteetin operaatioista siirrytään -
matalamman intensiteetin täsmäoperaatioihin.
Kaikista niistä aiheista käytiin hyviä keskusteluita.
Jatkamme intensiteetiltään eritasoisia operaatioita -
alueen tilanteen mukaan.
Voin kertoa, -
että pian me voimme erotella eri alueita Gazasta.
Kaikkialla, missä tavoite saavutetaan, voimme siirtyä asteittain -
seuraavaan vaiheeseen ja alkaa tuoda takaisin paikallisväestöä.
Se onnistunee pikemmin pohjoisessa kuin etelässä.
Käsittelemme kaikkia eri osatekijöitä -
ja teemme päätöksiä lähitulevaisuudessa.
Gallant totesi epätarkasti, että sodan jälkeen Israel ei miehitä Gazaa -
mutta säilyttää toimintavapauden varmistaakseen, että Hamas -
tai mikään siitä johdettu terroriryhmä ei nouse hallitsemaan Gazaa.
Gallant ja Austin puhuivat myös -
Libanonista ja Syyriasta kumpuavista sotatoimista, -
jotka uhkaavat laajentaa sotaa.
Libanonin suhteen olemme tehneet selväksi, -
ettemme tahdo konfliktista laajempaa tai Lähi-idän sotaa.
Kehotamme Hizbollahia varmistamaan, -
ettei se tee mitään, mikä provosoisi sodan laajentumista.
Olemme kärsivällisiä ja haemme diplomaattista ratkaisua, -
jolla varmistetaan, ettei Hizbollah enää uhkaa -
Israelin pohjoisten yhteisöjen siviilejä suoraan.
Toisaalta valmistaudumme kaikkiin tilanteisiin, -
ja jos jotakin tapahtuu, tiedämme mitä tehdä ja voitamme.
Emme toivo mitään sen kaltaista, -
ja toivottavasti Hizbollah ymmärtää, että on aika lopettaa.
Israelin pohjoisnaapureista kumpuavat vihollisuudet -
ovat voimistuneet viime päivinä.
Vaikka kuolettavia tulitaistoja käytiin Israelin ja Libanonin rajalla päivällä,-
Iranin kätyrit olivat laukaisseet kolme ammusta kohti Golania iskussa, -
jonka uskotaan liittyvän -
edellisiltaisiin Iranin kohteiden pommituksiin Damaskoksen lähellä.
Onneksi Israelissa ei aiheutunut vammoja eikä vahinkoa.
Sitten IDF vahvisti tykistön iskeneen tulenlähteisiin Syyriassa -
ja IDF:n panssarivaunujen iskeneen Syyrian armeijan sotilasasemaan.
Lyhyen Israelin-vierailunsa jälkeen Austin matkusti Bahrainiin, -
missä hän tapasi muun muassa CENTCOMin NAVCENTin komentajan,
amiraali Bradley Cooperin.
Austin ilmoitti siellä iskuryhmän 153 muodostamisesta Punaisellemerelle.
Sillä varmistetaan meriherruus jemeniläistä Ansar-Allahia vastaan.
Se on Iranin huthikätyri, joka on iskenyt toistuvasti meriliikenteeseen -
Bab el Mandebin salmella ja muilla vesiväylillä.
Kansainvälisen sääntöihin perustuvan järjestyksen elinehto on meri.
Kaikilla mailla on oikeus kulkea vapaasti ja lainmukaisesti -
kansainvälisillä vesillä, mutta se oikeus on nyt joutunut uhatuksi, -
koska Jemenin huthit tekevät sietämättömiä iskuja kauppa-aluksiin.
Tänä aamuna käynnistimme operaatio Prosperity Guardianin -
yhdistettyjen merivoimien siipien suojassa -
ja iskuryhmän 153 johdolla.
Operaatio tuo yhteen yli kymmenen valtiota kaikkialta maailmasta -
partioimaan yhdessä Punaistamerta ja Adeninlahtea.
Vastikään vahvistettuun meri-iskuryhmään liittyy aluksia -
Britanniasta, Bahrainista, Kanadasta, Ranskasta, Italiasta, Alankomaista, -
Norjasta, Seychelleiltä ja Espanjasta.
Iskuryhmän 153 tehtävä on taistella Jemenistä kumpuavaa uhkaa vastaan,
mutta osallistujamaat tietävät kyllä, -
että Iran mahdollistaa huthien iskut.
Huthit saavat usein tukea Iranilta.
Viime viikkoina he ovat ampuneet ohjuksia, laukaisseet drooneja -
ja kaapanneet aluksia. Siitä pitää tulla loppu.
Olette nähneet, että olemme päättäneet vahvistaa yhteistyötä -
ja taistella terroriuhkaa vastaan Punaisellamerellä.
Toimet toteutetaan yhteistyössä liittolaisten kanssa.
Tämä on linjassa hiljattaisten tasavallan presidentin sanojen kanssa.
Operatiivisia kykyjämme pitää vahvistaa ja tehdä iskuista loppu.
Vastauksena ilmoitukseen USA:n johtamasta iskuryhmästä -
IRGC:n merivoimien komentaja ilmoitti Basij-meriyksikön muodostamisesta.
Se suorittaa tehtäviä raketein varustetuilla aluksilla -
Iranin vaikutuspiiriksi katsotuilla alueilla.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
TV7 toimii lahjoitusten varassa, -
ja kaikki ohjelmat ovat saatavilla ilmaiseksi.
Jos tuotantomme on siunannut sinua ja haluat tukea meitä kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua viikkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen